Cornwallise fort

**Cornwallise fort** (malai keeles *Kota Cornwallis*) on Malaisias Pulau Pinangi osariigis George Townis asuv bastionaalfort. See Malaisia suurim tänaseni säilinud fort.

Briti mereväe kapten Francis Light võttis 1786. aastal Kedahi sultanilt Pinangi saare enda valdusse ja ehitas algse blokhausi (malai keeles *nibong*), mille pindala oli umbes 40 m2. Kindlustise ülesanne oli kaitsta Pinangi saart ja sealset sadamat piraatide ja Kedahi sultani rünnakute eest.

Aastatel 1804–1810, Napoleoni sõdade ajal, ehitasid Briti Indiast toodud sunnitöölised saare kuberneri kolonel Robert Townsend Farquhari (1776–1830) juhtimisel seniste kindlustise asemele kivifordi. Fort nimetati Charles Cornwallise, Cornwallise 1. markii (1738–1805) järgi, kes ehitamise ajal oli Briti Indias kõrge sõjaväelane ja haldusametnik. Fort oli mõeldud sõjalise ehitisena võimaliku Prantsuse ohu vastu, kuid see pole kunagi osalenud otseses sõjategevuses. Fordis on ka vanu suurtükke, millest suurim, 1603. aastal valatud nimega *Seri Rambai*, on pärit mujalt, kuid fordis on alates 1871. aastast. 

Forti on peamiselt paigutatud haldusasutusi. Näiteks Pinangi ülemkohtu kohtunik paigutati forti, kui kohus rajati 31. mail 1808. 1920. aastatel paigutati forti Väinaasunduste politseiüksus.

Esimesed arheoloogilised uuringud viidi läbi juulis-augustis 1970. Fort tunnistati 8. septembril 1977 mälestiseks. Juulis 2008 moodustati UNESCO maailmapärandi objekt "Melaka ja George Town, Malaka väina ajaloolised linnad", mille alal on ka Cornwallise fort.

Nüüdisajal on see üks Pinangi saare peamisi turismiatraktsioone.

## Muid ehitisi
Forti ümbritses 9 meetri laiune ja 2 meetri sügavune vallikraav, mis täideti 1920. aastatel piirkonnas puhkenud malaariaepideemia tõttu.

Kabel ehitati 1799. aastal ümber edelabastioni laskemoonalaost ja samal aastal sõlmiti seal ka esimene abielu.

Loodebastionil asub arvatavasti umbes 1890. aastal ehitatud raudbetoonist püssirohuladu.

## Tuletorn

## Pildid

Fail:Fort_Cornwallis_Penang_Dec_2006_005.jpg|alt=Entrance drawbridge of Fort Cornwallis.| Fordi peasissepääs läänekurtiinil.Foto: Gryffindor, detsember 2006
Fail:Fort_Cornwallis_Eck.JPG|alt=Seri Rambai Cannon and walls viewed from the Esplanade.| Suurtükk Seri Rambai ja fordi loodebastioni eskarpmüür.Foto: Hajotthu, detsember 2010
Fail:Fort_Cornwallis_interior.jpg|alt=Interior in February 2011 with its lighthouse in the background.| Vasakul on Francis Lighti mälestussammas, taga on Cornwallise fordi tuletorn kirdebastionil. Torni kõrval olev mast on väidetavalt on ainus laevamastikujuline meremärk Malaisias. Foto: Cmglee, veebruar 2011
File:Fort Cornwallis 02.JPG|thumb|Algne laskemoonaladu, hilisem kabel edelabastionil.Foto: Syafiqcool88, 16. oktoober 2013
File:Fort Cornwallis, Penang 2023 16.jpg|thumb|Umbes 1890. aastal rajatud püssirohuladu loodebastionil.Foto: Pangalau, 27. märts 2023


## Viited

## Kirjandus
*Alan Teh Leam Seng. "''Guardian angels of ships''". New Strait Times, 6. august 2017. Inglise keeles, vaadatud 19. märtsil 2025
*Alan Teh Leam Seng. "''Fort Cornwallis - Shedding light on Penang's early history''". New Strait Times, 26. mai 2019. Inglise keeles, vaadatud 19. märtsil 2025

## Välislingid

*"''Fort Cornwallis''". Travelguide Malaysia. Inglise keeles, vaadatud 18. märtsil 2025